hotchpotch/miracl-hf-unified huggingface dataset:
Homo naledi
Homo naledi เป็นสปีชีส์โฮมินินที่สูญพันธุ์แล้วซึ่งกำหนดเข้าสกุล "Homo" ถูกค้นพบในห้อง Dinaledi ของระบบถ้ำดาวขึ้น (Rising Star Cave) ซึ่งตั้งอยู่ในแอ่งมนุษยชาติ (Cradle of Humankind) ประเทศแอฟริกาใต้ ตัวถ้ำเองอยู่ห่างจาก Swartkrans ไปทางทิศตะวันตกเฉียงใต้ประมาณ 800 เมตร และอยู่ในบริเวณเดียวกับแหล่งที่พบโฮมินินอันขึ้นชื่อ คือ Sterkfontein และ Kromdraai
สปีชีส์นี้มีลักษณะ คือ มีมวลกายและความสูงคล้ายกับประชากรมนุษย์รูปร่างเล็ก มีปริมาตรในกะโหลกเล็กกว่าใกล้เคียงกับ Australopithecus และสัณฐานกะโหลกคล้ายกับสปีชีส์ "Homo" สมัยต้น ๆ กายวิภาคของกะโหลกรวมลักษณะดั้งเดิมที่ทราบจาก australopithecine กับลักษณะที่ทราบจากโฮมินินสมัยต้น ๆ กระดูกซากดึกดำบรรพ์ในถ้ำรวมส่วนต่าง ๆ จากอย่างน้อย 15 ตน ซากต่าง ๆ แสดงสัญญาณว่าถูกกำจัดโดยเจตนาในถ้ำใกล้เวลาตาย ตัวซากดึกดำบรรพ์เองยังไม่ถูกวัดอายุ แต่สายชีวภาพที่อยู่นั้นประมาณว่ามีอายุ 2.5 ล้านปี ผู้ค้นพบเสนอให้กระดูกนี้เป็นตัวแทนของสปีชีส์ใหม่ในสกุล "Homo" ขณะที่ผู้เชี่ยวชาญอื่น ๆ ยืนยันว่ายังจำเป็นต้องวิเคราะห์ต่อไปเพื่อสนับสนุนหรือหักล้างสมมุติฐานนี้
ไทม์ฮอป
ไทม์ฮอป เป็นแอพลิเคชั่นสมาร์ทโฟน ที่รวบรวมภาพถ่ายเก่าและโพสต์จาก Facebook, Instagram, Twitter, Foursquare และภาพถ่าย Dropbox บริษัทได้ก่อตั้งขึ้นในปี ค.ศ. 2011 โดย โจธานและเบนนี เป็นผู้ก่อตั้ง
ไทม์ฮอป ​​เป็นโปรแกรมฟรีสำหรับ IOS และ Android สามารถดาวน์โหลดได้จากApp Store หรือ Google Play
เว็บไซต์อย่างเป็นทางการ
ทูมเรเดอร์ (วิดีโอเกมส์ปี 2539)
ทูมเรเดอร์ เป็นวิดิโอเกมส์แนวแอ็คชั่น-ผจญภัย ผลิตโดย Core Design วางจำหน่ายโดย Eidos Interactive ถูกวางจำหน่ายเมื่อปี 2539 สำหรับเครื่อง เซก้า แซทเทิร์น , ดอส และ เพลย์สเตชัน ทูม เรเดอร์ยังถูกวางจำหน่ายในตลาดเกมส์โทรศัพท์สำหรับ เอ็นเกจ ในปี 2546 ตัวเกมวางจำหน่ายในเครือ เพลย์สเตชัน เน็ตเวิร์ก ในอเมริกาเหนือเมื่อตุลาคม 2552 และในยุโรปเมื่อตุลาคม 2553 ในวิดิโอเกมทูมเรเดอร์ จะเป็นเนื้อเรื่องเกี่ยวกับลาร่า ครอฟต์นักโบราณคดีชาวอังกฤษที่ออกตามหาสมบัติโบราณ
ตัวเกมได้รับการวิจารณ์ไปในทางที่ดี่ มียอดขาย 7.5 ล้านก็อปปี้ทั่วโลก อีกทั้งยังเป็นอิทธิพลต่อวงการเกมส์อย่างแพร่หลาย แและเป็นแม่แบบให้กับเกมส์แอ็คชั่นผจญภัยสามมิติ. ในวันที่ 6 ธันวาคม 2553 Crystal Dynamics. ประกาศว่าจะมีการรีบูททูม เรเดอร์
อดาไลน์ หยุดเวลา รอปาฏิหาริย์รัก
อดาไลน์ หยุดเวลา รอปาฏิหาริย์รัก () เป็นภาพยนตร์อเมริกันแนวโรแมนติกแฟนตาซี กำกับโดยลี โทแลนด์ ครีเกอร์ และเขียนบทโดยเจ มิลส์ กูดเลอร์และซัลวาดอ แคสคาเว็ป นำแสดงโดย เบลค ไลฟ์ลี, มีคีล เฮยส์มัน, เคที เบเกอร์, อแมนดา ครูว์, แฮร์ริสัน ฟอร์ด และ เอลเลน เบอร์สติน ออกฉายเมื่อวันที่ 24 เมษายน พ.ศ. 2558
อดาไลน์ โบว์แมน (เบลค ไลฟ์ลี) หญิงสาววัย 29 ปี ได้ประสบอุบัติเหตุร้ายแรงในคืนหิมะตกคืนหนึ่ง ซึ่งเป็นเหตุการณ์ที่ทำให้ชีวิตของเธอไม่เหมือนเดิมอีกต่อไป นั่นคือเธอจะไม่มีวันแก่ลงอีกแล้ว อดาไลน์ใช้ชีวิตด้วยวัย 29 ปี ต่อมาอีกเป็นระยะเวลายาวนานถึง 8 ทศวรรษ จนลูกสาวแก่กว่าเธอไปมาก เธอต้องเผชิญหน้ากับความเงียบเหงา ความโดดเดี่ยว และการจากลาคนที่เธอรักไปไม่รู้กี่ครั้งต่อกี่หน และในขณะเดียวกันเธอก็ไม่กล้าเปิดใจกับใครเพราะกลัวว่าความลับที่ไม่น่าเปิดเผยนี้จะเป็นที่ล่วงรู้ แต่แล้ววันหนึ่งเธอกลับมีโอกาสได้พบกับชายหนุ่มใจงาม เอลลิส​ โจนส์ (มีคีล เฮยส์มัน) ผู้ที่ทำให้เธอกล้าที่จะมีชีวิตและอยากจะรักใครอีกครั้ง อย่างไรก็ดี ในสุดสัปดาห์หนึ่งกับครอบครัวของเอลลิส กลับมีเหตุให้เธอต้องเปิดเผยความจริงเกี่ยวกับตัวเธอ และการตัดสินใจครั้งนี้จะเปลี่ยนชีวิตของเธอไปตลอดกาล
ฮาโลไซลอนดำ
ฮาโลไซลอนดำ (; ) อยู่ในวงศ์ Amaranthaceae ชอบขึ้นในดินเหนียวที่มีเกลือสูง ในจีนนิยมปลูกในพื้นที่แห้งแล้งเพื่อสร้างร่มเงาและลดการกลายเป็นทะเลทราย
สกุลฮาโลไซลอน
สกุลฮาโลไซลอน หรือ Haloxylon เป็นสกุลของไม้พุ่มหรือไม้ยืนต้นขนาดเล็ก อยู่ในวงศ์ Amaranthaceae พืชในสกุลนี้มีชื่อสามัญว่า saxaul มาจากภาษารัสเซียว่า "саксаул" ("saksaul") ซึ่งมาจากภาษาคาซัค "сексеуiл" ("seksewil") อีกต่อหนึ่ง
สกุลนี้อยู่ในวงศ์ย่อย Salsoloideae ในวงศ์ Amaranthaceae มีสมาชิกเพียง 2 สปีชีส์:
การศึกษาทางไฟโลเจนีติกแสดงให้เห็นว่าหลายสปีชีส์ที่เคยอยู่ในสกุลนี้ก่อนหน้านี้ไม่มีความเกี่ยวข้องกับสกุลนี้ ปัจจุบันย้ายไปอยู่สกุล "Hammada", ยกเว้น "Haloxylon stocksii" (syn. "Haloxylon recurvum") ย้ายไปยัง "Salsola stocksii".
สวรรยา แก้วมีชัย
มิ้น สวรรยา แก้วมีชัย (ปัจจุบันเปลี่ยนชื่อจริงเป็น รภัทร) เป็น นักร้อง, นักแต่งเพลง, อาจารย์สอนร้องเพลง สอนฝึกเสียง และ พิธีกร มีผลงานสร้างชื่อคือเพลง สักวันคงเจอ, นานแล้ว, เลิกกัน และ อิ่มอุ่น เป็นต้น
เกิดที่จังหวัด กรุงเทพมหานคร เมื่อวันที่ 20 มกราคม พ.ศ. 2525 จบการศึกษาระดับมัธยมที่ โรงเรียนสามัคคีวิทยาคม จ.เชียงราย แล้วจึงสอบเข้า คณะนิเทศศาสตร์ จุฬาลงกรณ์มหาวิทยาลัย (สาขาวิชาภาพยนตร์และภาพนิ่ง) นอกจากนี้ยังจบการศึกษาระดับ ปริญญาโท จากสองสถาบัน คือ คณะนิเทศศาสตร์ จุฬาลงกรณ์มหาวิทยาลัย สาขาวิชาวาทวิทยา และ Master of Music (Performance) ที่ University of Surrey ประเทศอังกฤษ
มิ้น สวรรยา เริ่มเข้าห้องบันทึกเสียงตั้งแต่ยังศึกษาอยู่ในระดับปริญญาตรี จากการร้องเพลงประกอบ ละครเวที คณะนิเทศศาสตร์ จุฬาลงกรณ์มหาวิทยาลัย แทบทุกปีจนกระทั่งเรียนจบ และได้เข้าสู่การเป็นนักร้องอาชีพจากการชักชวนของรุ่นพี่ที่ชมรมดนตรีสากลของจุฬาฯ หรือ ซียูแบนด์ จากนั้นจึงทำงานด้านนี้เรื่อยมาทั้งเบื้องหน้าและเบื้องหลัง มีผลงานทั้งอัลบั้มเดี่ยว อัลบั้มรวมศิลปิน เพลงในโปรเจกต์พิเศษต่างๆ เพลงประกอบละคร เพลงประกอบภาพยนตร์ เพลงประกอบโฆษณา รวมไปถึงร้องไกด์ ร้องคอรัสให้ศิลปินมากมาย อาทิเช่น ตอง ภัครมัย, ฟิล์ม รัฐภูมิ, Girly Berry, เฟย์ ฟาง แก้ว, ซี มัฑณาวี ฯลฯ
หลังร่วมงานกับค่ายเพลงต่างๆ ทั้งค่ายเพลงอินดี้, RS, GMM Grammy ตั้งแต่ช่วงปี พ.ศ. 2545 จนถึงปี พ.ศ. 2552 เธอก็ห่างหายจากการออกอัลบั้มไปถึง 6 ปี จนกระทั่งปี พ.ศ. 2558 เธอจึงกลับมาพร้อมกับผลงานเพลงใหม่โดยครั้งนี้ไม่ได้สังกัดค่ายเพลงใดๆ และยังผลิตผลงานเพลงออกมาเรื่อยๆ จนถึงปัจจุบัน
พญาโศก
พญาโศก เป็นละครโทรทัศน์ไทย แนวแอ็คชั่น-ดราม่า สร้างเป็นละครปี พ.ศ. 2558 เคยสร้างเป็นภาพยนตร์ปี พ.ศ. 2512 บทประพันธ์โดย เชิด ทรงศรี(ธม ธาตรี) บทโทรทัศน์โดย วรพันธ์ รวี นำแสดงโดย เขตต์ ฐานทัพ , ปุณยาพร พูลพิพัฒน์,รังสิโรจน์ พันธุ์เพ็ง,ธัญยกันต์ ธนกิตติ์ธนานนท์,ภัทรพลฒ์ เดชพงษ์วรานนท์,พรชดา เครือคช และนักแสดงอีกคับคั่ง กำกับการแสดงโดย ณพธันกรณ์ ธัญญาสิริทรัพย์ ผลิตโดย บริษัท ดีด้า วิดีโอ โปรดักชั่น จำกัด ออกอากาศทาง ช่อง 7 สี และ ช่อง 7 HD เริ่ม 13 กันยายน 2558 - 18 ตุลาคม 2558
อันโจ
อันโจ () เป็นเมืองในจังหวัดไอจิ ประเทศญี่ปุ่น ในปี พ.ศ. 2554 มีจำนวนประชากร 179,614 คน มีขนาดพื้นที่ทั้งสิ้น 86.01 ตารางกิโลเมตร
บอระเพ็ดพุงช้าง
บอระเพ็ดพุงช้าง เป็นพืชในสกุลสบู่เลือด วงศ์ Menisspermaceae เป็นไม้เถาอายุหลายปี มีหัวกลม โผล่พ้นดิน โคนต้นมีเปลือกแข็ง ปลายยอดเรียบและเหี่ยวแห้งในฤดูแล้ง ใบเดี่ยว ช่อดอกแยกเพศ ออกที่ซอกใบ ผลสดกลมมีขนาดเล็ก ออกดอกเดือนกรกฎาคม-สิงหาคม กระจายตามเขาหินปูนในภาคตะวันตก พบครั้งแรกในประเทศไทยที่เขาหินปูนที่บ้านวังขนาย จังหวัดกาญจนบุรี
โนเกีย 1202
โนเกีย 1202 เป็นโทรศัพท์มือถือของโนเกีย จอภาพเป็นจอขาว-ดำ เปิดตัวครั้งแรกในเดือน พฤศจิกายน 2551 และเปิดให้จำหน่ายในเดือนเมษายน 2552
แหล่งข้อมูลผู้ผลิต
โนเกีย 2600
โนเกีย 2600 เป็นโทรศัพท์มือถือจากโนเกีย มันถูกปล่อยออกในไตรมาสที่สองของปี 2003 โทรศัพท์ มีจอแสดงผลสี มีเสียงเรียกเข้าประเภทโพลีโฟนิ, เกมส์, และเครื่องมือเดสก์ท็อป แต่ไม่ได้มีกล้องหรือบลูทูธ
ซัมซุง เอสจีเอช-ที409
ซัมซุง เอสจีเอช-ที409เป็นโทรศัพท์ประเภทฝาพับ นำเสนอโดย T-Mobile (สหรัฐอเมริกา) ในปี 2550 ที่ผลิตบริษัทซัมซุง
โนเกีย 8600 ลูนา
โนเกีย 8600 ลูนา เป็นโทรศัพท์มือถือที่ผลิตโดยโนเกีย มีสแตนเลสเคลือบฝาหลัง น้ำหนัก 140 กรัม รวมถึงมีจอแสดงผล แบบ TFT (240 x 320 พิกเซล), กล้อง 2 ล้านพิกเซล, บันทึกวิดีโอและสตรีมมิ่ง, เครื่องเล่นเพลงดิจิตอลและวิทยุ FM
โนเกีย 2760
โนเกีย 2760 เป็นโทรศัพท์มือถือแบบฝาพับ ออกแบบโดยโนเกีย ในปี2550 และผลิตในฮังการี ใช้คลื่นความถี่แบบ Dual GSM 900/1800 หรือ 850/1900 (รองรับEDGE) โนเกีย 2760 ใช้มากที่สุดในประเทศฟินแลนด์
สถานีรถไฟโอเตมาจิ
สถานีรถไฟโอเตมาจิ () เป็นสถานีรถไฟใต้ดินในแขวงชิโยดะ กรุงโตเกียว มีรถไฟใต้ดินถึง 5 เส้นทางให้บริการที่สถานีแห่งนี้ ทั้งของโตเกียวเมโทรและรถไฟใต้ดินโทเอ ทำให้สถานึรถไฟแห่งนี้เป็นสถานีรถไฟใต้ดินที่ใหญ่ที่สุดในประเทศญี่ปุ่น
Jedna si jedina
Jedna Si Jedina เป็นเพลงชาติเดิมของสาธารณรัฐบอสเนียและเฮอร์เซโกวีนา ใช้ระหว่างปี ค.ศ. 1992–1998
ดาชิ
ดาชิ () เป็นน้ำซุปที่ใช้ในการทำอาหารญี่ปุ่นหลากหลายประเภท อาหารประเภทน้ำจำนวนมากก็ทำมาจากดาชิ อาทิ ซุปมิโซะ, น้ำแกงใส, น้ำราเม็ง เป็นต้น ปัจจุบันผู้คนนิยมทำดาชิอย่างง่ายคือน้ำดาชิที่ต้มคมบุกับใส่ปลาโอฝอยอบแห้ง หรือหาซื้อเป็นผงดาชิสำเร็จรูปได้ตามซูเปอร์มาร์เก็ต
ธงหมู่เกาะนอร์เทิร์นมาเรียนา
ธงของหมู่เกาะนอร์เทิร์นมาเรียนา ประกาศใช้อย่างเป็นทางการเมื่อวันที่ 1 กรกฎาคม ค.ศ. 1985, ตามบทบัญญัติรัฐธรรมนูญแห่งหมู่เกาะนอร์เทิร์นมาเรียนา.
ธงประจำเครือรัฐได้รับการออกแบบโดยนักธัชวิทยาทางภูมิศาสตร์ที่มีชื่อว่า ตากา ระหว่างปี ค.ศ. 1985. ซึ่งธงแบบแรกมีลักษณะเป็นรูปเสาหินโบราณประกอบกับดาวห้าแฉกสีขาว โดยเริ่มใช้โดยพฤตินัยเมื่อ ค.ศ. 1972 อีก4ปีต่อมาได้มีการรับรองให้ใช้ธงดังกล่าวเป็นธงประจำเครื่อรัฐอย่างเป็นทางการเมื่อ ค.ศ. 1976 .ในปี ค.ศ. 1985 ได้มีการเพิ่มช่อดอกมวาร์มวาร์โอบล้อมเสาหิน แบบธงดังกล่าวได้รับรองไว้ในบทบัญญัติรัฐธรรมนูญแห่งเครือรัฐ. ความหมายทั้งสามสิ่งที่ปรากฏบทธงดังนี้ เสาหินโบราณ หมายถึง ชาวชามอร์โร ช่อดอกมวาร์มวาร์ หมายถึง ชาวคาร์โรไลน์ ดาวห้าแฉกสีขาว หมายถึง สหรัฐอเมริกาในฐานะผู้ให้การคุ้มครองดินแดนเครือรัฐ พื้นธงสีน้ำเงิน หมายถืง ผืนน้ำในมหาสมุทรแปซิฟิคอันเป็นที่ตั้งของร่องลึกก้นสมุทรมาเรียนา.
กลุ่มอาการพอตเตอร์
กลุ่มอาการพอตเตอร์ () หรือ ภาวะเกิดต่อเนื่องพอตเตอร์ () หรือ ภาวะเกิดต่อเนื่องจากน้ำคร่ำน้อย () เป็นความผิดปกติของตัวอ่อนหรือทารกที่เกิดจากการมีน้ำคร่ำน้อย จนทำให้การเจริญของทารกในครรภ์ผิดปกติไป
ภาวะน้ำคร่ำน้อยเกิดได้จากหลายสาเหตุ เช่นจากโรคไตของทารก เช่น ไตไม่เจริญทั้งสองข้าง ท่อไตหรือท่อปัสสาวะตัน โรคถุงน้ำในไต ไตเจริญไม่เต็มที่ น้ำคร่ำรั่วซึม ครรภ์เป็นพิษ รกเสื่อม เป็นต้น
แครมบรูว์เล
แครมบรูว์เล (, แปลตามตัวอักษรว่า "ครีมที่ถูกเผาไหม้") เป็นของหวานชนิดหนึ่ง ประกอบด้วยคัสตาร์ดด้านล่าง (มักเป็นรสวานิลลา) ด้านบนเป็นชั้นคาราเมลแข็งซึ่งได้จากการเผาไหม้ของน้ำตาล เสิร์ฟที่อุณหภูมิห้อง
แครมบรูว์เลปรากฏชื่ออยู่ในตำราทำอาหารของพ่อครัวฟร็องซัว มาซียาโล (François Massialot) ฉบับปี ค.ศ. 1691 แต่ในตำราทำอาหารของมาซียาโล ฉบับปี ค.ศ. 1731 เรียกแครมบรูว์เลว่า "แครม็องแกลซ" หรือครีมแบบอังกฤษ () ในช่วงต้นคริสต์ศตวรรษที่ 18 ของหวานชนิดนี้มีชื่อเรียกว่า "เบินต์ครีม" หรือครีมเผา (burnt cream) ในภาษาอังกฤษ
ส่วนในบริเตนใหญ่ มีการแนะนำแครมบรูว์เลอีกชนิดหนึ่งให้เป็นที่รู้จักในวิทยาลัยทรินิตี มหาวิทยาลัยเคมบริดจ์ ในปี ค.ศ. 1879 แครมบรูว์เลชนิดนั้นจึงมีชื่อท้องถิ่นว่า "ครีมทรินิตี" (Trinity Cream) หรือ "ครีมเผาแบบเคมบริดจ์" (Cambridge burnt cream) อย่างไรก็ตาม ครีมทรินิตีก็ไม่ได้รับการคิดค้นขึ้นที่มหาวิทยาลัยเคมบริดจ์แต่อย่างใด กล่าวกันว่าสูตรของครีมทรินิตีมาจากแอเบอร์ดีนไชร์ในสกอตแลนด์
ในแคว้นกาตาลุญญาของสเปนมีของหวานที่คล้ายกับแครมบรูว์เล เรียกว่า "เกรมากาตาลานา" (, "ครีมแบบกาตาลุญญา") หรือ "เกรมากรามาดา" (, "ครีมเผา") มักรับประทานกันในวันนักบุญโยเซฟ (19 มีนาคม) แต่ปัจจุบันหารับประทานได้ตลอดปี โดยคัสตาร์ดของเกรมากาตาลานามีส่วนผสมคือเปลือกส้มและอบเชย บางครั้งประดับด้วยสับปะรดด้านบน
แครมบรูว์เลมักเสิร์ฟมาในถ้วยเซรามิก โดยอาจเตรียมชั้นคาราเมลแยกไว้ก่อนแล้วนำมาจัดวางบนส่วนคัสตาร์ดเมื่อจะเสิร์ฟ หรืออาจทำชั้นคาราเมลบนส่วนคัสตาร์ดโดยตรงก่อนเสิร์ฟเลยก็ได้ ในกรณีหลังนี้ จะต้องโรยน้ำตาลลงบนผิวหน้าคัสตาร์ดให้ทั่ว แล้วเผาให้ไหม้ละลายจนมีสีน้ำตาลโดยใช้ความร้อนจากเตาหรือเครื่องพ่นไฟเล็ก ๆ จากนั้นจึงปล่อยให้คาราเมลแข็งตัว
ยู ชิน ฮอง
ยู ชิน ฮอง (You Chin Hong) นักมวยสากลสมัครเล่นชาวกัมพูชา เกิดเมื่อ 4 มิถุนายน พ.ศ. 2484 ติดทีมชาติกัมพูชาเข้าแข่งขันกีฬาโอลิมปิก พ.ศ. 2507 ที่ โตเกียวในรุ่นไลท์เวท รอบแรก แพ้ อเล็กซ์ โอดเฮียมโบ จากยูกันดา ตกรอบเมื่อ 11 ตุลาคม พ.ศ. 2507 และเคยได้เหรียญทองแดงเอเชียนเกมส์ในรุ่นไลท์เวทเมื่อ พ.ศ. 2505 ที่ จาการ์ตา
กนโร
กนโร () เป็นซุปซี่โครงแบบอินโดนีเซีย มีต้นกำเนิดในมากัซซาร์ และบูกิซในจังหวัดซูลาเวซีใต้ ซุปสีน้ำตาลออกดำ กินกับบูราซาหรือเกอตูปัตที่หั่นเป็นชิ้นพอคำหรือข้าว ปรุงให้รสจัดด้วยเครื่องเทศ เช่น ผักชี, ผล "Pangium edule" ซึ่งทำให้น้ำออกสีดำ ในปัจจุบันมีการดัดแปลงเป็นกนโรแห้ง หรือกนโรย่างโดยนำซี่โครงมาทาด้วยเครื่องปรุงของน้ำซุปกนโรแล้วย่างให้สุก
ปัลลูบาซา
ปัลลูบาซา () เป็นอาหารพื้นเมืองของมากัซซาร์ทางซูลาเวซีใต้ ทำจากเครื่องในของวัวหรือควาย ใช้การต้มเคี่ยวแบบเดียวกับโจโตมากัซซาร์ ต้มเครื่องในเป็นเวลานาน แล้วจึงใส่เนื้อ นำมาหั่นใส่ชาม นิยมกินกับบูราซา
โจโตมากัซซาร์
โจโตมากัซซาร์ () เป็นอาหารอินโดนีเซียที่มีจุดกำเนิดในมากัซซาร์ในจังหวัดซูลาเวซีใต้ เป็นซุปเนื้อใส่ถั่วลิสงบด บางครั้งจะเพิ่มเครื่องใน เช่น ไส้ ตับ ปอด หัวใจ หรือสมองวัว กินกับบูราซาหรือเกอตูปัต
ดาฮิร์ ริยาเล คาฮิน
ดาฮิร์ ริยาเล คาฮิน (, ) เป็นนักการเมืองชาวโซมาเลีย ผู้เคยได้ดำรงตำแหน่งประธานาธิบดีโซมาลีแลนด์ สาธารณรัฐที่ได้รับการยอมรับในระดับสากลว่าเป็นเขตปกครองตนเองของประเทศโซมาเลียตั้งแต่ พ.ศ. 2545 - พ.ศ. 2553 นอกจากนี้เขายังเป็นเจ้าหน้าที่อาวุโสในกองกำลังรักษาความมั่นคงแห่งชาติและรองประธานาธิบดีโซมาลีแลนด์ตั้งแต่ พ.ศ. 2540 ถึง พ.ศ. 2545
อับดิเราะห์มาน อาห์เมด อาลี ตูร์
อับดิเราะห์มาน อาห์เมด อาลี ตูร์ (, ) เป็นนักการเมืองชาวโซมาเลีย ผู้เคยได้ดำรงตำแหน่งประธานาธิบดีคนแรกของโซมาลีแลนด์ สาธารณรัฐที่ได้รับการยอมรับในระดับสากลว่าเป็นเขตปกครองตนเองของประเทศโซมาเลีย
ไกตาโลไกฮาลอมตาสี
ไกตาโลไกฮาลอมตาสี () เป็นเพลงชาติของหมู่เกาะนอร์เทิร์นมาเรียนาในฐานะเครือรัฐในพิทักษ์ของสหรัฐอเมริกาตั้งแต่ ค.ศ. 1978 บทร้องภาษาชามอร์โรประพันธ์โดยสองพี่น้องตระกูลปันเกลินัน โฮเซ และโจควิน ภายหลังสงครามโลกครั้งที่ 2สิ้นสุดเมื่อ ค.ศ. 1945 เรียบเรียงทำนองโดย "เดวิด กาปิเลโอ ปีเตอร์ ทอลามวาร์" ก่อนวันประกาศใช้เพลงชาติ ได้มีการแก้ไขบทร้องภาษาชามอร์โรก่อนทำการบันทึกเสียงเมื่อ ค.ศ. 1976 วิเซนเต คิลิลิ ซาบลาน อดีตผู้ว่าการกรุงไซปัน ได้แปลบทร้องเป็นภาษาอังกฤษและภาษาญี่ปุ่นสำหรับขับร้องร่วมกับวงดนตรีเรมาตู ซึ่งเป็นวงแรกที่ได้ขับร้องเพลงดังกล่าวและบันทึกเสียงสำหรับเพลงชาติ
ระหว่างการร่างรัฐธรรมนูญ รัฐบาลใหม่ได้มีการประกาศใช้เพลงดังกล่าวเป็นเพลงชาติอย่างเป็นทางการเมื่อ ค.ศ. 1996 ภายหลังมีการบัญญัติเพลงชาติไว้ในกฎหมายสาธารณะ มาตราที่ 10-28 ผ่านการพิจารณาจากสภาท้องถิ่น ลงนามโดยผู้ว่าการเครือรัฐ โฟร์เลียน ครูซ เทอเนอริโอ การขับร้องนั้นร้องทั้งสองภาษาโดยครูในโรงเรียนเป็นผู้สอนการขับร้อง ทำนองของนีเพลงนี้มีความคล้ายคลึงกับเพลงพื้นบ้านของเยอรมันที่มีชื่อว่า ""Im schönsten Wiesengrunde"" ซึ่งประพันธ์โดย วิลเฮล์ม กันส์ฮอน
งานพิธีการของทหารหรือสัญญาณเปิด/ปิดสถานีวิทยุและโทรทัศน์ ทำการบรรเลงเพลง "เดอะสตาร์สแปงเกิลด์แบนเนอร์" แล้วตามด้วยเพลงชาติของเครือรัฐ ในบางครั้งอาจมีการสลับการบรรเลงโดย เพลงชาติของเครือรัฐบรรเลงก่อนเพลงเดอะสตาร์สแปงเกิลด์แบนเนอร์
ตราบวันฟ้าใส
ตราบวันฟ้าใส (; ) เป็นซีรีส์มังงะที่ได้รับการตีพิมพ์อย่างต่อเนื่องที่เขียนโดยชิกะ อุมิโนะ ซึ่งเป็นที่รู้จักกันดีกับผลงานชุด"หวานใจกับใบโคลเวอร์" ผลงานชุดนี้เริ่มตีพิมพ์ในนิตยสารแนวเซเน็งที่ชื่อ"ยังแอนิมอล" ของฮะกุเซ็งฉะ อย่างต่อเนื่องตั้งแต่ฉบับที่สิบสี่ในปี ค.ศ. 2007 (ตีพิมพ์เมื่อวันที่ 13 กรกฎาคม ค.ศ. 2007) นอกจากนี้ ยังมีรายการซีรีส์โทรทัศน์เชิงพาณิชย์ที่ได้รับการประกาศโดยฮะกุเซ็งฉะในหลายสถานีโทรทัศน์ของประเทศญี่ปุ่น รวมถึงได้รับการโพสต์ในเว็บไซต์อย่างเป็นทางการ และทังโกบงสิบเล่มของซีรีส์นี้ได้รับการเปิดตัวแล้ว
ในปี ค.ศ. 2009 ผลงานชุดนี้ได้รับการเสนอเข้าชิงรางวัลมังงะไทโชประจำปี ครั้งที่ 2 แล้วเรื่องนี้ก็ได้รับรางวัลดังกล่าวในปี ค.ศ. 2011 รวมถึงในปีเดียวกัน เรื่องนี้ก็ได้รับรางวัลมังงะโคดันชะในประเภทการ์ตูนทั่วไป (ร่วมกับ"สเปซบราเธอร์ส สองสิงห์อวกาศ" ของชูยะ โคะยะมะ) สำหรับในปี ค.ศ. 2014 ผลงานชุดนี้ก็ได้รับรางวัลวัฒนธรรมเทะซึกะ โอะซะมุ ครั้งที่ 18 ในสาขาผลงานยอดเยี่ยมแห่งปี
ทัณฑ์กามเทพ
ทัณฑ์กามเทพ เป็นละครโทรทัศน์แนว โรแมนติก-ดราม่า จากบทประพันธ์ของ ชูวงศ์ ฉายะจินดา ถูกนำมาสร้างเป็นละครโทรทัศน์เมื่อปี 2544 ผลิตโดย บริษัท ดาราวิดีโอ จำกัด บทโทรทัศน์ ศัลยา กำกับการแสดงโดย มานพ สัมมาบัติ นำแสดงโดย พัชราภา ไชยเชื้อ , นุติ เขมะโยธิน ออกอากาศทุกวัน เวลา 18.30 น. ทาง ช่อง 7
ระยะทางพิสูจน์รัก (นวนิยาย)
ระยะทางพิสูจน์รัก () เป็นนวนิยายลำดับที่ 17 ของนิโคลัส สปากส์ วางจำหน่ายเมื่อวันที่ 17 กันยายน พ.ศ. 2556 โดยมีเนื้อหาเกี่ยวกับ ลุค คอลลิน อดีตแชมป์ขี่วัวที่ประสบอุบัติเหตุ และโซเฟีย แดนโค นักศึกษาสาวที่อยากได้งานในฝันด้านศิลปะในนิวยอร์ก
ภาพยนตร์ดัดแปลงจากทเวนตีท์เซนจูรีฟอกซ์ ได้ออกฉายเมื่อวันที่ 10 เมษายน พ.ศ. 2558 กำกับโดยจอร์จ ทิลล์แมน จูเนียร์ และดัดแปลงบทภาพยนตร์โดยเครก โบราเจน บริตต์ รอเบิร์ตสัน เป็น โซเฟีย สกอตต์ อีสต์วุด เป็น ลุค คอลลิน อลัน อัลดา เป็น ไอรา เลวินสัน แจ็ก ฮัสตัน รับบทเป็น วัยหนุ่มของไอรา และอูน่า แชปลิน รับบทเป็น รูธ
ภาพยนตร์เริ่มถ่ายทำเมื่อวันที่ 16 มิถุนายน พ.ศ. 2557 ในเมืองวิลมิงตัน, แจ็กสันวิลล์ และวินสตัน-ซาเลม
โรงเรียนนักบุญเปโตร
โรงเรียนนักบุญเปโตร (; อักษรย่อ: น.บ.) เป็นโรงเรียนเอกชน ตั้งอยู่ที่ตำบลท่าข้าม อำเภอสามพราน จังหวัดนครปฐม ก่อตั้งขึ้นในปี พ.ศ. 2402 โดยโรงเรียนมีการแบ่งแผนก เป็นแผนกอนุบาล แผนกประถม และแผนกมัธยม
โรงเรียนนักบุญเปโตรก่อตั้งขึ้นในปี พ.ศ. 2402 เป็นโรงเรียนราษฎร์สอนวิชาภาษาไทยควบคู่กับศาสนา ตามหลักสูตรของทางมิสซังโรมันคาทอลิก บาทหลวง เอมิล วิกตอร์ เบเช เป็นเจ้าอาวาสวัดนักบุญเปโตรทำหน้าที่เป็นครูใหญ่ ต่อมาได้เปลี่ยนเป็นโรงเรียนประชาบาล จัดตั้งตามพระราชบัญญัติประถมศึกษาเมื่อวันที่ 15 กันยายน พ.ศ. 2465 โดยชื่อว่า โรงเรียนประชาบาล มีบาทหลวง เรอเน แปร์รอส บาทหลวง เอมิล วิกตอร์ เบเช และนายเช้ กิจสกุล เป็นกรรมการผู้จัดการโรงเรียน
ต่อมาเมื่อ พ.ศ. 2466 บาทหลวง เอ็วเย็น แลชแชร์ รับหน้าที่เป็นผู้จัดการและครูใหญ่ มีนายเช้ กิจสกุล เป็นผู้ช่วย
ในปีพ.ศ. 2492 บาทหลวงอันตน เอมมานุแอล เดชังป์-แบร์แยร์ เจ้าอาวาสวัดนักบุญเปโตร ได้ดำเนินการขอเปลี่ยนแปลงกิจการโรงเรียน โดยเปลี่ยนจากโรงเรียนประชาบาลกลับมาเป็นโรงเรียนราษฎร์อีกครั้งหนึ่งในวันที่ 15  สิงหาคม พ.ศ. 2492 และตั้งชื่อโรงเรียนว่า "โรงเรียนนักบุญเปโตร" และบาทหลวงอันตน เอมมานุแอล เดชังป์-แบร์แยร์ เป็นผู้จัดการโรงเรียน และนายสุทิน เต่งตระกูล ทำหน้าที่เป็นครูใหญ่ ดำเนินกิจการในลักษณะของโรงเรียนราษฎร์ตั้งแต่นั้นมาจนถึงปัจจุบัน เมื่อกลับมาดำเนินกิจการเป็นโรงเรียนราษฎร์อีกครั้งหนึ่ง สอนระดับชั้นประถมศึกษาปีที่ 1 ถึงชั้นประถมศึกษาปีที่ 4
พ.ศ. 2500 ทางโรงเรียนขอขยายชั้นเรียนเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 3
รายชื่อผลงานของอุรัสยา เสปอร์บันด์
อุรัสยา เสปอร์บันด์ เป็นนักแสดงและนางแบบชาวไทย ปรากฏอยู่ในภาพยนตร์ 2 เรื่อง ละครโทรทัศน์ 19 เรื่อง ร้องเพลงประกอบละครและอื่น ๆ 15 เพลง ปรากฏอยู่ในมิวสิกวิดีโอ 14 เพลง โดยมีผลงานละครโทรทัศน์เรื่องแรกในปี พ.ศ. 2551 คือ "บ้านก้านมะยม" แต่ละครเรื่องนี้ไม่ได้ออกอากาศ ในปีเดียวกัน เธอแสดงละครซิตคอมแนวตลกเรื่อง "เพื่อนซี้ล่องหน" กำกับโดย ศรัทธา ศรัทธาทิพย์ ในปี พ.ศ. 2553 เธอแสดงละครที่ประสบความสำเร็จถึงสองเรื่องคือ "กุหลาบไร้หนาม" และ "ดวงใจอัคนี" ในละครเรื่อง "กุหลาบไร้หนาม" ได้แสดงร่วมกับเฌอมาลย์ บุญยศักดิ์และอัชชา นามปาน กำกับโดยอดุลย์ บุญบุตร ละครเรื่องนี้ได้รับเสียงวิจารณ์ที่ดี และยังได้รับการเสนอชื่อเข้าชิงรางวัลคมชัดลึก อวอร์ด ครั้งที่ 8 ในสาขาละครยอดเยี่ยมอีกด้วย ในละครเรื่อง "ดวงใจอัคนี" อุรัสยาแสดงร่วมกับณเดชน์ คูกิมิยะโดยเป็นเรื่องราวความรักต้องห้ามระหว่างสองตระกูลที่ไม่ถูกกัน ละครเรื่องนี้ประสบความสำเร็จและเป็นบทที่แจ้งเกิดให้กับเธอ สำหรับการแสดงละครเรื่องนี้ อุรัสยาได้รับรางวัลสยามดารา สตาร์ส อวอร์ดส์ 2011 และ ท็อปอวอร์ด 2010 ในสาขาดาวรุ่งหญิงยอดเยี่ยม อีกทั้งยังได้รับการเสนอชื่อเข้าชิงรางวัลนาฏราช ครั้งที่ 2 ในสาขาทีมนักแสดงยอดเยี่ยม จากการแสดงในละครซีรีส์ชุด "4 หัวใจแห่งขุนเขา"
ในปี พ.ศ. 2554 อุรัสยารับบทบาทเป็นคาวเกิร์ลในละครแนวแอคชั่นผสมโรแมนติกเรื่อง "ตะวันเดือด" แสดงคู่กับปริญ สุภารัตน์ ละครเรื่องนี้ได้รับคำวิจารณ์ที่ดีจากนักวิจารณ์และได้รับความนิยม ซึ่งอุรัสยาได้รับการเสนอชื่อเข้าชิงรางวัลนาฏราช ครั้งที่ 3 ในสาขานักแสดงนำหญิงยอดเยี่ยม เป็นครั้งแรกอีกด้วย จากนั้นอุรัสยารับบทนำเป็นเรื่องที่สาม ในละครเรื่อง "เกมร้ายเกมรัก" ในละครเธอรับบทเป็นหญิงสาวที่ประสบอุบัติเหตุเรือล่มจนความจำเสื่อมแต่มาพบรักกับหนุ่มชาวเกาะที่ช่วยเธอไว้ ละครเรื่องนี้สร้างชื่อให้กับอุรัสยาและยังทำให้เธอได้รับการเสนอชื่อเข้าชิงรางวัลโทรทัศน์ทองคำเป็นครั้งแรกในสาขานักแสดงนำหญิงดีเด่น อีกทั้งยังได้รับการเสนอชื่อเข้าชิงรางวัลเมขลา ครั้งที่ 24 ในสาขาผู้แสดงนำหญิงดีเด่น, สยามดารา สตาร์ส อวอร์ดส์ 2012 และบันเทิง 5 หน้า 1 อวอร์ด ในสาขานักแสดงนำหญิงยอดเยี่ยม ในปี พ.ศ. 2555 อุรัสยาแสดงร่วมกับณเดชน์ คูกิมิยะ ในละครเรื่อง "ธรณีนี่นี้ใครครอง" จากบทประพันธ์ของกาญจนา นาคนันทน์ กำกับโดยยุทธนา ลอพันธ์ไพบูลย์ ละครเรื่องนี้ได้รับเสียงวิจารณ์ทั้งบวกและลบปนกัน อุรัสยาได้รับรางวัลเมขลาในสาขาผู้แสดงนำหญิงดีเด่นและได้รับการเสนอชื่อเข้าชิงรางวัลท็อปอวอร์ด 2012 สาขานักแสดงนำหญิงยอดเยี่ยม
ในปี พ.ศ. 2556 อุรัสยาแสดงในละครซีรีส์ชุด "3 ทหารเสือสาว" เรื่อง "มายาตวัน" แสดงร่วมกับอธิชาติ ชุมนานนท์ หลังจากนั้นเธอแสดงในละครตลกเรื่อง "ดาวเรือง" แสดงคู่กับ ทฤษฎี สหวงษ์ กำกับโดย กฤษณ์ ศุกระมงคล ปีถัดมา เธอรับบทเป็นศัลยแพทย์ชาวญี่ปุ่น ในละครฟอร์มยักษ์ "ไรซิงซัน" เรื่อง "รอยฝันตะวันเดือด" ละครชุดนี้ได้รับเสียงวิจารณ์ทั้งดีและไม่ดี ในปี พ.ศ. 2558 เธอแสดงร่วมกับจิรายุ ตั้งศรีสุข ในละครย้อนยุคเรื่อง "หนึ่งในทรวง" ต่อมาเธอรับบทเป็นนักแสดงที่มีปมชีวิตในละครดราม่าปี พ.ศ. 2560 เรื่อง "คลื่นชีวิต" ในปี พ.ศ. 2561 อุรัสยาแสดงภาพยนตร์ครั้งแรกในเรื่อง "น้อง.พี่.ที่รัก" เข้าฉายในเดือนพฤษภาคม รวมทั้งมีผลงานละครเรื่อง "ลิขิตรัก" ออกอากาศทางช่อง 3 ในเดือนเดียวกัน
วอตดูยูมีน
วอตดูยูมีน () เป็นเพลงของนักร้องชาวแคนาดา จัสติน บีเบอร์ และเป็นซิงเกิลนำจากสตูดิโออัลบั้มที่สี่ที่กำลังจะมาถึง เพลงถูกประกาศเป็นครั้งแรกในวันที่ 28 กรกฎาคม ค.ศ. 2015 ในรายการ"ออนแอร์วิดไรอัน ซีเครสต์" ซิงเกิลออกจำหน่ายวันที่ 28 สิงหาคม ค.ศ. 2015 หลังจากออกจำหน่าย เพลงได้รับการตอบรับที่ดีจากนักวิจารณ์ และประสบความสำเร็จเชิงพาณิชย์ ขึ้นอันดับหนึ่งในประเทศออสเตรเลีย แคนาดา ฮังการี ไอร์แลนด์ เนเธอร์แลนด์ นิวซีแลนด์ สวีเดน สหราชอาณาจักร และสหรัฐอเมริกา เป็นซิงเกิลที่ติดชาร์ตสูงสุดของเขาในประเทศเยอรมนี เพลงเปิดตัวที่อันดับหนึ่งบนบิลบอร์ดฮอต 100 ด้วยยอดดาวน์โหลด 337,000 ครั้งในสัปดาห์แรก กลายเป็นซิงเกิลอันดับหนึ่งเพลงแรกของบีเบอร์ และเพลงที่ 23 ในประวัติศาสตร์ของชาร์ตที่เปิดตัวที่อันดับหนึ่ง เขายังเป็นศิลปินหนุ่มที่อายุน้อยที่สุดที่มีเพลงเปิดตัวที่อันดับหนึ่งบนบิลบอร์ดฮอต 100 ด้วย
ดังคัน วัตมอร์
ดังคัน เอียน วัตมอร์ (เกิด 8 มีนาคม 1994) เป็นนักฟุตบอลระดับอาชีพชาวอังกฤษ ลงเล่นให้กับ สโมสรฟุตบอลซันเดอร์แลนด์ และทีมชาติอังกฤษ ชุดอายุต่ำกว่า 21 ปี ในตำแหน่งปีก และกองหน้า
ดังคัน วัตมอร์ เริ่มต้นลงเล่นฟุตบอลในระดับเยาวชนที่ แมนเชสเตอร์ยูไนเต็ด และถูกปล่อยตัวออกจากสโมสรเมื่อมีอายุได้ 12 ปี หลังจากนั้นได้เข้าร่วมสโมสรฟุตบอลอัลทรินแชมตอนอายุ 16 ปี หลังจากได้ถูกยืมตัวไปลงเล่นให้กับสโมสรฟุตบอลคลิเธโร วัตมอร์สามารถลงเล่นให้กับทีมชุดใหญ่ของอัลทรินแชมได้ในเดือนสิงหาคม 2010 และมีผลงานยิง 14 ประตู ในฤดูกาล 2012–13
วัตมอร์ เซ็นสัญญาย้ายมาร่วมทีมซันเดอร์แลนด์ สโมสรในระดับพรีเมียร์ลีก เมื่อวันที่ 24 พฤษภาคม 2013 โดยไม่มีการเปิดเผยค่าตัว เขาได้ลงเล่นให้กับทีมชุดใหญ่เป็นนัดแรกในเดือนมกราคม 2014 โดยลงมาเป็นตัวสำรองในนัดที่ ซันเดอร์แลนด์ ชนะ คาร์ไลล์ยูไนเต็ด 3–1 ในรายการฟุตบอลถ้วยเอฟเอคัพ รอบที่ 3
ในวันที่ 31 มกราคม 2014 วัตมอร์ย้ายไปร่วมทีมฮิเบอร์เนียน ในลีกสกอตติชพรีเมียร์ชิปในสัญญายืมตัว และสามารถทำประตูแรกได้ในวันที่ 15 มีนาคม 2014 ในนัดที่ทีมแพ้ให้กับ พาร์ทิค ธิสเทิล 3 - 1 วัตมอร์อยู่ลงเล่นให้กับสโมสรฮิเบอร์เนียนจนจบฤดูกาล 2013-2014
ดังคัน วัตมอร์ ได้รับรางวัลผู้เล่นแห่งฤดูกาล จากรายการแข่งขันลีกทีมสำรอง หรือ บาร์เคลยส์ พรีเมียร์ลีก ชุดอายุต่ำกว่า 21 ปี ในวันที่ 29 พฤษภาคม 2015 หลังจากที่สามารถยิง 11 ประตู จากการลงเล่น 18 นัด
ในวันที่ 15 สิงหาคม 2015 วัตมอร์ได้ลงเล่นในเกมพรีเมียร์ลีกให้กับซันเดอร์แลนด์เป็นนัดแรก โดยลงมาเป็นตัวสำรองและสามารถทำประตูได้จากการยิงลูกวอลเลย์นอกกรอบเขตโทษ ในนัดที่แพ้ให้กับนอริชซิตี. หลังจากนั้น วัตมอร์ได้ทำประตูที่ 5 ในนัดที่ซันเดอร์แลนด์เอาชนะ สโมสรฟุตบอลเอ็กซิเตอร์ซิตี 6-3 ในรายการฟุตบอลถ้วยฟุตบอลลีกคัพ ฤดูกาล 2015–16 รอบที่ 2 ที่สนามสเตเดียมออฟไลต์ ในวันที่ 25 สิงหาคม 2015
วัตมอร์ ได้ตกลงเซ็นต่อสัญญาฉบับใหม่ อีก 4 ปีกับซันเดอร์แลนด์ ในวันที่ 22 พฤศจิกายน 2015
ในวันที่ 28 พฤษภาคม 2015 วัตมอร์ได้ลงเล่นนัดแรกให้กับทีมชาติอังกฤษ ชุดอายุต่ำกว่า 20 ปี ในรายการตูลง ทัวร์นาเมนท์ และสามารถทำประตูที่สองของทีม ในนัดที่เสมอกับโมร็อคโค 3-3 ต่อมาในวันที่ 3 มิถุนายน 2015 เขาได้ทำประตูที่สองของเขา จากการได้ลงเล่นเป็นนัดที่สาม ในนัดที่แพ้ให้กับเม็กซิโก 1-2 หลังรายการการแข่งขันสิ้นสุดลง วัตมอร์ได้ถูกจัดให้อยู่ในทีมแห่งทัวร์นาเมนท์ และได้รับคะแนนเสียงเลือกให้เป็นผู้เล่นดาวรุ่งของทัวร์นาเมนท์
หลังจากนั้น ในวันที่ 25 สิงหาคม 2015 วัตมอร์ได้ถูกเรียกชื่อติดทีมชาติอังกฤษ ชุดอายุต่ำกว่า 21 ปี เป็นครั้งแรก และได้ลงเล่นให้กับทีมนัดแรก โดยลงมาเป็นตัวสำรองในครึ่งหลัง ในนัดที่เอาชนะทีมชาติสหรัฐอเมริกา ชุดอายุต่ำกว่า 23 ปี และได้จ่ายบอลให้เจมส์ วิลสัน ทำประตูชัยของทีม ในวันที่ 3 กันยายน 2015
ต่อมาในวันที่ 14 พฤศจิกายน 2015 วัตมอร์ ลงมาเป็นตัวสำรองช่วงท้ายเกม ในรายการฟุตบอลชิงแชมป์แห่งชาติยุโรป 2017 รุ่นอายุต่ำกว่า 21 ปี รอบคัดเลือก ในนัดที่ชนะทีมชาติสวิตเซอร์แลนด์ ชุดอายุต่ำกว่า 21 ปี ไป 3-1 โดยมีส่วนร่วมกับทั้งสามประตู จากการเรียกจุดโทษหนึ่งครั้ง ต่อด้วยสามารถทำประตูแรกของตัวเองให้กับทีมได้ และจ่ายบอลให้เพื่อนทำประตูปิดท้ายเกม 
ดังคัน วัตมอร์ เป็นลูกชายของ เอียน วัตมอร์ อดีตประธานบริหารสมาคมฟุตบอลอังกฤษ. นอกจากให้เวลากับฟุตบอลอาชีพแล้ว วัตมอร์ยังเข้ารับการศึกษาในระดับปริญญาตรี ด้านเศรษฐศาสตร์ และบริหารธุรกิจ โดยหลังจากที่เซ็นสัญญากับซันเดอร์แลนด์ วัตมอร์ได้ย้ายหน่วยกิตจากมหาวิทยาลัยแมนเชสเตอร์ มายังมหาวิทยาลัยนิวคาสเซิล. และสามารถสำเร็จการศึกษาด้วยคะแนนเกียรตินิยมอันดับหนึ่งอีกด้วย
ติสท์ลวงตา
ติสท์ลวงตา () เป็นภาพยนตร์ชีวประวัติอเมริกัน กำกับโดยทิม เบอร์ตัน นำแสดงโดย เอมี่ อดัมส์, คริสทอฟ วัลซ์, แดนนี่ ฮุสตัน, จอน โพลิโท, คริสเท็น ริตเตอร์, เจสัน ชวาตซ์แมน และเทเรนซ์ สแตมพ์ ภาพยนตร์เรื่องนี้เป็นเรื่องเกี่ยวกับชีวิตของศิลปินชาวอเมริกัน มาร์กาเร็ต คีน ศิลปินที่โด่งดังเป็นอย่างมากจากผลงานภาพวาดคาแร็กเตอร์ เด็กหญิงตาโต อันเป็นเอกลักษณ์ จนวันหนึ่งวอลเตอร์ คีน สามีของเธออ้างว่ารูปวาดเด็กหญิงตากลมโตทั้งหมดเป็นฝีมือของเขา ทำให้เกิดการต่อสู้ในชั้นศาลเป็นเวลานาน การตัดสินของผู้พิพากษาคือให้ต่างคนต่างวาดภาพขึ้นมาใหม่ใครวาดเหมือนของเก่ากว่าก็ชนะคดีไป หลังคดีฟ้องร้องระหว่างมาร์กาเร็ตและวอลเตอร์จบลง เผยให้เห็นว่าเธอเป็นศิลปินที่แท้จริงที่อยู่เบื้องหลังรูปวาดเด็กหญิงตากลมโตทั้งหมด
"ติสท์ลวงตา" เข้าฉายรอบปฐมทัศน์ในมหานครนิวยอร์กเมื่อวันที่ 15 ธันวาคม ค.ศ. 2014 เข้าฉายในประเทศสหรัฐอเมริกาเมื่อวันที่ 25 ธันวาคม ค.ศ. 2014 ภาพยนตร์เรื่องนี้ได้เสียงชื่นชมความคิดเห็นในเชิงบวก การแสดงของอดัมส์และวัลซ์ อดัมส์ได้รับรางวัลลูกโลกทองคำ สาขานักแสดงนำหญิงยอดเยี่ยม ประเภท ภาพยนตร์เพลงหรือตลก และได้รับการเสนอชื่อเข้าชิงรางวัลแบฟตา สาขานักแสดงหญิงยอดเยี่ยมในบทบาทนำ วัลซ์ ถูกเสนอชื่อเข้าชิงรางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก และ ลานา เดล เรย์ ได้รับการเสนอชื่อเข้าชิงรางวัลลูกโลกทองคำ สาขาเพลงประกอบภาพยนตร์ยอดเยี่ยม "บิ๊กอายส์"
เขตชุงนัง
เขตชุงนัง (; ฮันกึล: 중랑구; ฮันจา: 中浪區) เป็นหนึ่งใน 20 เขตที่อยู่ในโซล ประเทศเกาหลีใต้ ตั้งอยู่ทางทิศเหนือของแม่น้ำฮัน
นายกเทศมนตรีของเขตนี้คือ มุน บย็อง-คว็อน (문병권) นับตั้งแต่การเลือกตั้งของเขาในเดือนกรกฎาคมปี ค.ศ. 2006
แขวงชุงฮวา
แขวงชุงฮวา () เป็นแขวง "(ทง)" ของเขตชุงนังในกรุงโซล ประเทศเกาหลีใต้
แขวงมังอู
แขวงมังอู () เป็นแขวง "(ทง)" ของเขตชุงนังในกรุงโซล ประเทศเกาหลีใต้
แขวงมุก
แขวงมุก () เป็นแขวง "(ทง)" ของเขตชุงนังในกรุงโซล ประเทศเกาหลีใต้
แขวงมย็อนมก
แขวงมย็อนมก () เป็นแขวง "(ทง)" ของเขตชุงนังในกรุงโซล ประเทศเกาหลีใต้
แขวงซังบง
แขวงซังบง () เป็นแขวง "(ทง)" ของเขตชุงนังในกรุงโซล ประเทศเกาหลีใต้
แขวงชินแน
แขวงชินแน () เป็นแขวง "(ทง)" ของเขตชุงนังในกรุงโซล ประเทศเกาหลีใต้
อายัมตาลีวัง
อายัมตาลีวัง () เป็นไก่ย่างรสจัดของอินโดนีเซีย ต้นกำเนิดมาจากเกาะลมบก เป็นอาหารยอดนิยมอย่างหนึ่งของชาวซาซัก อับดุล ฮามิด กล่าวอ้างว่าเขาเป็นคนคิดสูตรขึ้นเมื่อ พ.ศ. 2513 อายัมตาลีวังได้ชื่อตามชื่อหมู่บ้านการังตาลีวังในเมืองมาตารัม เมืองหลักของนูซาเติงการาตะวันตกซึ่งตั้งอยู่บนเกาะลมบก
อายัมตาลีวังทำจากไก่ที่ทำความสะอาดแล้ว นำไปย่างให้พอสุก นำลงจากเตาแล้วนำลงตำในครก นำไปทอดในน้ำมันแล้วรีบตักขึ้น จุ่มลงในซอสรสเผ็ดที่ทำจากกระเทียม พริก และกะปิ แล้วทอดหรือย่างต่อให้สุก ลักษณะเหมือนไก่ย่างทั่วไป มีซัมบัลเคลือบอยู่ รสหวานและเผ็ด กินกับผักบุ้งและมะเขือ มีบะหมี่กึ่งสำเร็จรูปรสอายัมตาลีวังในอินโดนีเซีย
ทฤษฎีรักนิรันดร
ทฤษฎีรักนิรันดร () เป็นภาพยนตร์ชีวประวัติแนวโรแมนติกในปี 2015 ของประเทศอังกฤษ กำกับโดยเจมส์ มาร์ช และเขียนบทดัดแปลงโดยแอนโธนี นิคาร์เทิน "Travelling to Infinity: My Life with Stephen" โดยเจน ไวลด์ ฮอว์กิ้ง เขียนถึงความสัมพันธ์ของเธอกับอดีตสามีนักฟิสิกส์ทฤษฎี สตีเฟน ฮอว์คิง ที่เป็นโรคเซลล์ประสาทสั่งการ และความสำเร็จของเขาในฟิสิกส์
นำแสดงโดย เอดดี เรดเมย์น, เฟลิซิตี้ โจนส์, ชาร์ลี ค็อกซ์, เอมิลี่ วัตสัน, ไซม่อน แม็คเบอร์นี่ย์ และเดวิด ธิวลิส ฉายรอบปฐมทัศน์โลกที่ โตรอนโตอินเตอร์เนชั่นแนลฟิล์มเฟสติวัล วันที่ 7 กันยายน ค.ศ. 2014
ภาพยนตร์เรื่องนี้ได้รับการตอบรับและคำวิจารณ์ในเชิงบวกทั่วโลก และได้รับการเสนอชื่อเข้าชิงรางวัลมากมาย เช่น รางวัลสมาคมนักแสดงภาพยนตร์และโทรทัศน์, รางวัลแซทเทิร์น เป็นต้น เรดเมย์นเป็นสตีเฟน ฮอว์คิง เขาได้รับเสียงชื่นชมอย่างกว้างขวาง ได้รับรางวัลหลายรางวัลและการเสนอชื่อเข้าชิง รวมทั้งได้รับรางวัลออสการ์ สาขานักแสดงนำชายยอดเยี่ยมอีกด้วย ภาพยนตร์ได้รับการเสนอชื่อเข้าชิงรางวัลลูกโลกทองคำ 4 สาขา และคว้ามาได้ 2 สาขาคือ สาขานักแสดงนำชายยอดเยี่ยม ในภาพยนตร์ประเภทดราม่า (เรดเมย์น) และดนตรีประกอบภาพยนตร์ยอดเยี่ยม (โจฮานสัน) เข้าชิงรางวัลแบฟตาทั้งหมด 10 สาขา คว้ามาได้ 3 สาขาคือ สาขาภาพยนตร์อังกฤษยอดเยี่ยม, นักแสดงนำชายยอดเยี่ยม (เรดเมย์น) และบทภาพยนตร์ดัดแปลงยอดเยี่ยม (นิคาร์เทิน)
สตีเฟน ฮอว์คิง (เอดดี เรดเมย์น) นักฟิสิกส์ดาราศาสตร์ผู้มีชื่อเสียงโด่งดัง ซึ่งป่วยเป็นโรคเซลล์ประสาทสั่งการเสื่อม (หรือโรคกล้ามเนื้ออ่อนแรง) ตั้งแต่อายุ 21 ปี และแพทย์วินิจฉัยว่าเขาจะมีชีวิตอยู่ได้อีก 2 ปี แต่ด้วยความรัก กำลังใจ และความมุ่งมั่นของ เจน (เฟลิซิตี้ โจนส์) แฟนสาวผู้ไม่เคยหวั่นไหว ทั้งสองจึงแต่งงานกัน โดยที่สตีเฟนไม่ย่อท้อในการต่อสู้กับโรคร้าย ทั้งคู่สร้างครอบครัวและเริ่มต้นสร้างผลงานใหม่ทางด้านการแพทย์และวิทยาศาสตร์ พวกเขาสร้างความสำเร็จได้มากกว่าที่พวกเขาเคยนึกฝันไว้ นั่นก็คือการอยู่มาจนถึงศตวรรษที่ 21
แรงโน้มถ่วง (เพลงทเวนตีไฟฟ์อาเวอส์)
"แรงโน้มถ่วง" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์
เนื้อหาของเพลงนี้ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคนนี่แหละ แต่พวกเราทุกคนเชื่อว่า ถ้าเรามีควาฝัน มีความแน่วแน่พอ เราจะสามารถก้าวผ่านทุกปัญหาไปได้ เหมือนแรงพลังที่จะต้านทุกแรงโน้มถ่วงออกไปได้ วันหนึ่งสิ่งที่เรียกว่า ความฝัน อาจจะกลายเป็นความจริงได้"
ในส่วนของดนตรี เพลงนี้เป็นเพลงสนุก เป็นเพลงเต้นรำ ที่มีกลิ่นอายของเพลงดิสโก้ ยุค 70 ซึ่งผสมไปด้วยเสียง ซินทิไซเซอร์แบบวินเทจ เป็นเพลงดิสโก้ ที่วงแอบใส่อารมณ์ดนตรีแบบภาพยนตร์จีน ให้อารมณ์เหมือนตอนที่จะออกเดินทางไปรบ
เพลง "แรงโน้มถ่วง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
S.T.A.L.K.E.R.: Clear Sky
S.T.A.L.K.E.R.: Clear Sky เป็นภาคเนื้อเรื่องก่อนภาค "S.T.A.L.K.E.R.: Shadow of Chernobyl" เป็นเกมยิงมุมมองบุคคลที่หนึ่งและวิดีโอเกมเล่นตามบทบาท (RPG) แนวสยองขวัญเอาชีวิตรอด สร้างโดยทีมพัฒนาจาก GSC Game World จากประเทศยูเครน ตัวเกมมีการจำลองพื้นที่คร่าวๆขนาด 50/50 ผสมจากพื้นที่ใหม่และจากภาคเก่า มีการใช้ graphics engine X-RAY ปรับปรุงเป็นรุ่น 1.5 และรองรับ DirectX 10 (หลังจากรุ่นปรับปรุง 1.5.06 สามารถรองรับ DirectX 10.1) นอกจากนี้ AI ก็ได้มีการยกระดับเพื่อเพิ่มความคล่องตัวทั้งในด้านระบบภายในเกมและคุณลักษณะใหม่ ๆ
ในขณะที่กำลังนำทางเหล่านักวิทยาศาสตร์ในบริเวณ The Zone "Scar ได้หมดสติลงหลังจากเกิดปรากฏการณ์การปลดปล่อยพลังงาน (Emission) สคาร์เป็นคนเดียวที่รอดจากเหตุการณ์ครั้งนี้ และได้ถูกช่วยเหลือโดยเหล่า Clear Sky กลุ่มปริศนาในเขตแดนอิสระ ที่อุทิศตนในการวิจัยและเรียนรู้ในความพยายามที่จะเข้าใจปรากฏการณ์ที่เกี่ยวข้องเกี่ยวกับ The Zone พวกเขาไม่รู้ว่า Scar เอาตัวรอดจากปรากฏการณ์ Emission ได้อย่างไร แต่ก็ได้พบว่าระบบประสาทกลางของสคาร์นั้นได้รับความเสียหาย และมีอาการข้างเคียง คือการเปลี่ยนแปลงทางสรีรวิทยาที่ละเอียดอ่อนของตัวสคาร์เอง
ทิม แม็กกรอว์ (เพลง)
"ทิม แม็กกรอว์" () เป็นซิงเกิลเปิดตัว และซิงเกิลแรกที่ออกจำหน่ายของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และลิซ โรส และผลิตโดยนาธาน แชปแมน เพลงออกจำหน่ายวันที่ 19 มิถุนายน ค.ศ. 2006 โดยสังกัดบิกแมชีนเรเคิดส์ เป็นซิงเกิลเปิดตัวและซิงเกิลนำจากอัลบั้ม"เทย์เลอร์ สวิฟต์" สวิฟต์เขียนเพลง "ทิม แม็กกรอว์" ระหว่างเรียนชั้นปีที่ 1 ในโรงเรียนมัธยม หลังจากรู้ว่าเธอและคนรักรุ่นพี่ของเธอ ดรูว์ ดันแลป จะต้องเลิกรากันเมื่อปีสิ้นสุดและเขาต้องเข้าวิทยาลัย เพลงเขียนเกี่ยวกับสิ่งต่าง ๆ ที่เตือนความจำดันแลปไม่ให้ลืมสวิฟต์ และเวลาที่เขาเคยใช้ร่วมกัน หลังจากแยกทางกัน "ทิม แม็กกรอว์" มีส่วนเชื่อมกันระหว่างดนตรีคันทรีดั้งเดิมและยุคใหม่ เนื้อเพลงรวบรวมสิ่งต่าง ๆ ที่เกี่ยวข้องกับความสัมพันธ์ในอดีต หนึ่งในนั้นคือเพลงของนักร้องแนวคันทรี ทิม แม็กกรอว์
เพลงได้รับคำสรรเสริญจากนักวิจารณ์ซึ่งชื่นชมการสื่อสานผ่านเสียงร้องของสวิฟต์ นักวิจารณ์บางคนมองว่าเป็นเพลงที่อ่อนโยน แต่อีกกลุ่มหนึ่งยกย่องความเป็นมืออาชีพ "ทิม แม็กกรอว์" ทำยอดขายได้ดี เพลงใช้เวลาอยู่ในชาร์ตบิลบอร์ดฮอต 100 และฮอตเพลงคันทรีเป็นเวลาหลายสัปดาห์ เพลงขึ้นอันดับ 40 และอันดับที่ 6 ตามลำดับ ซิงเกิลได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้มากกว่า 1 ล้านซิงเกิล มิวสิกวิดีโอเพลง "ทิม แม็กกรอว์" กำกับโดยเทรย์ แฟนจอย นำเสนอฉากความทรงจำที่มีคนรักของสวิฟต์ ตัดกับฉากสวิฟต์นอนอยู่ที่พื้นทะเลสาบ สวิฟต์สนับสนุนเพลง "ทิม แม็กกรอว์" ตามคลื่นวิทยุและการแสดงในหลายงาน สวิฟต์แสดงร้องเปิดเพลงนี้เปิดคอนเสิร์ตให้กับศิลปินคันทรีมากมาย เธอยังแสดงเพลงนี้ในทัวร์คอนเสิร์ตเฟียร์เลสทัวร์ (2009–10) ด้วย
ออลอะราวด์เดอะเวิลด์ (เพลงจัสติน บีเบอร์)
"ออลอะราวด์เดอะเวิลด์" () เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สาม "บีลีฟ" (2012) เพลงเขียนโดยบีเบอร์ เซอร์ โนแลน และนาสรี จากทีมเดอะเมสเซนเจอส์ ร่วมกับลูดาคริส ซึ่งเป็นนักร้องรับเชิญ เพลงนี้เป็นการร่วมมือกันครั้งที่สองระหว่างบีเบอร์และลูดาคริส ก่อนหน้านี้ร่วมมือกันในซิงเกิล "เบบี" (2010) เพลงออกจำหน่ายครั้งแรกในวันที่ 4 มิถุนายน ค.ศ. 2012 เป็นซิงเกิลวิทยุจากอัลบั้ม เพลงออกจำหน่ายเป็นซิงเกิลที่สี่ในต่างประเทศ และเป็นซิงเกิลที่ห้าและซิงเกิลสุดท้ายในสหรัฐอเมริกา เมื่อวันที่ 26 กุมภาพันธ์ ค.ศ. 2013 เพลงมีดนตรียูโรแดนซ์ ใช้เครื่องดนตรีคล้าย ๆ กันเพลงของบริตนีย์ สเปียส์ คริส บราวน์ และอัชเชอร์ เนื้อเพลงเกี่ยวกับบบีเบอร์ร้องเพลงให้คนรักว่า "ทั้งโลก มีแต่คนอยากถูกรัก" (all around the world, people want to be loved) "ออลอะราวด์เดอะเวิลด์" ได้รับคำวิจารณ์ด้านบวกเป็นส่วนใหญ่ นักวิจารณ์ชื่นชอบรูปแบบดนตรียูโรแดนซ์ เพลงประสบความสำเร็จปานกลางทั่วโลก ขึ้นสิบอันดับแรกในหลายประเทศ เช่น เบลเยียม แคนาดา และนอร์เวย์ บีเบอร์ส่งเสริมเพลงผ่านการแสดงสดและมิวสิกวิดีโอ
โรงเรียนเขาย้อยวิทยา
โรงเรียนเขาย้อยวิทยา (อังกฤษ: Khaoyoiwithaya School) (อักษรย่อ:ข.ว.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลเขาย้อย อำเภอเขาย้อย จังหวัดเพชรบุรี
โรงเรียนเขาย้อยวิทยา ก่อตั้งโดยพระครูบรรพตศีลคุณ (หลวงพ่อเอ๋ย) เจ้าอาวาสวัดยาง และเจ้าคณะอำเภอเขาย้อย ร่วมกับ พระปลัดเย็น รองเจ้าอาวาสวัดยาง และประชาชนได้ร่วมกันบริจาคเงินสร้างอาคาร ตึกบรรพตศีลคุณ ประเภทชั้นเดียว เป็นจำนวนเงินทั้งสิ้น 30,000 บาท มอบให้กระทรวงศึกษาธิการ เพื่อให้เป็นอาคารเรียนของนักเรียนระดับชั้นมัธยมศึกษาใน อำเภอเขาย้อย จังหวัดเพชรบุรี ตั้งแต่ปี พ.ศ. 2502 เป็นต้นมา
กระทรวงศึกษาธิการ ประกาศให้เป็นโรงเรียนในสังกัด ในวันที่ 19 มีนาคม 2502 และให้ชื่อว่า "โรงเรียนเขาย้อย" โดยเปิดรับนักเรียนชั้นมัธยมศึกษาครั้งแรก มี นายผ่อน วัชโรภาส เป็นครูใหญ่ เว็บไซต์โรงเรียนเขาย้อยวิทยา
โทร. 032-439-746, 032-562-512
โรงเรียนสุคนธีรวิทย์
โรงเรียนสุคนธีรวิทย์ (อังกฤษ: Sukhondheerawidh School) (อักษรย่อ:ส.ธ.ว) เป็นโรงเรียนเอกชนในจังหวัดนครปฐม ตั้งอยู่ที่ ตำบลสามพราน อำเภอสามพราน จังหวัดนครปฐม
ปัจจุบัน จัดการศึกษาระดับชั้นอนุบาล 1 - มัธยมศึกษา 6 รูปแบบสหศึกษา และเป็นส่วนราชการในบังคับของสังกัดสำนักบริหารงานคณะกรรมการส่งเสริมการศึกษาเอกชน สำนักงานเขตพื้นที่การศึกษานครปฐม เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนสุคนธีรวิทย์ จัดตั้งเป็นโรงเรียนเมื่อวันที่ 12 มีนาคม พ.ศ. 2545 และตั้งชื่อโรงเรียนว่า " โรงเรียนเสริมสิทธิ์วิทยา " โดยมีนางสาวปิยะวรรณ   จันทร์สมบูรณ์ เป็นผู้รับใบอนุญาต ในปีการศึกษา 2545 จนถึงปีการศึกษา 2548 และปัจจุบันผู้ช่วยศาสตราจารย์ ดร.ปรางศรี   พณิชยกุล เป็นผู้รับใบอนุญาต เปิดสอนตั้งแต่ชั้นอนุบาลถึงชั้นประถมศึกษาปีที่ 6
ในปี 2551 โรงเรียนสุคนธีร์วิทย์ได้เปิดการสอน ระดับชั้นอนุบาล 1 – 3 ประถมศึกษาปีที่ 1 – 6 มัธยมศึกษาปีที่ 1 – 3 มัธยมศึกษาปีที่ 4 – 6 (เฉพาะแผนการเรียนวิทยาศาสตร์ – คณิตศาสตร์)
ในปี 2552 โรงเรียนได้ย้ายไปอยู่ที่แห่งใหม่ เป็นอาคารเรียน 7 ชั้น โดยพระครูสุนทรสิทธิการ (สุคนธ์ สุคนฺธธโร; ปัจจุบันเป็นพระราชาคณะชั้นสามัญที่ พระพุทธพยากรณ์) ผู้ช่วยเจ้าอาวาสวัดราชสิทธาราม ได้อนุญาตให้สร้างโรงเรียนแห่งนี้บนพื้นที่ดินซึ่งเป็นที่ดินของท่านเพื่อใช้ประโยชน์ในการศึกษา โรงเรียนได้เปลี่ยนชื่อโรงเรียนเป็น โรงเรียนสุคนธีรวิทย์ โดยมีสมเด็จพระพุฒาจารย์ เป็นประธานประกอบพิธีเปิดป้ายชื่อโรงเรียน เมื่อวันที่ 26 เมษายน พ.ศ. 2552
เว็บไซต์โรงเรียนสุคนธีร์วิทย์
แพ็ก กวัง-ฮย็อน
แพ็ก กวัง-ฮย็อน (, พ.ศ. 2168-2240) เป็นสัตว์แพทย์และแพทย์หลวงคนสำคัญในรัชสมัยพระเจ้าฮโยจงและพระเจ้าซุกจงแห่งราชวงศ์โชซ็อน ได้มีการนำเรื่องราวของเขามาสร้างเป็นละครชุดเกาหลีในชื่อภาษาไทยว่า "ควังยอน หมอม้าแห่งโชซอน"
อภินิหารเทพ 8 เซียน
อภินิหารเทพ 8 เซียน () เป็นละครซีรีส์ของประเทศจีน เขียนบทโดย เสี่ยวเหมา ออกอากาศทางช่อง AHTV ประเทศจีน ในปี ค.ศ. 2007 สำหรับประเทศไทย ออกอากาศทางช่อง 3
บิ๊กอายส์ (เพลงลานา เดล เรย์)
บิ๊กอายส์ () เป็นเพลงของนักร้องชาวอเมริกัน ลานา เดล เรย์ แต่งเพลงโดยลานา เดล เรย์และโปรดิวเซอร์ แดน เฮลธ์ เพลงบิ๊กอายส์เป็นเพลงประกอบภาพยนตร์ในชื่อเดียวคือ "ติสท์ลวงตา" ซิงเกิลออกจำหน่ายวันที่ 23 ธันวาคม ค.ศ. 2014 ผ่านทางดิจิตอลดาวน์โหลดโดยค่ายอินเตอร์สโคป เนื้อเพลงเล่าถึงอารมณ์ความรู้สึกของตัวละครนำที่เธอค้นพบภาพวาดของเธอถูกนำไปขายในซูเปอร์มาร์เก็ตในช่วงกลางเรื่องในภาพยนตร์
เพลง บิ๊กอายส์ ได้รับการเสนอชื่อเข้าชิงรางวัลลูกโลกทองคำ สาขาเพลงประกอบภาพยนตร์ยอดเยี่ยม ในวันที่ 13 ธันวาคม ค.ศ. 2014 เพลงนี้ได้รับการคัดเลือกให้เป็นหนึ่งใน 79 เพลง เข้าชิงรางวัลออสการ์ในสาขาเพลงประกอบภาพยนตร์ยอดเยี่ยม แต่ก็ไม่ประสบความสำเร็จ
UTC+01:00
UTC+01:00 เป็นช่วงเวลาที่การชดเชยที่เพิ่ม 1 ชั่วโมง ไปยังเวลาสากลเชิงพิกัด (UTC).
เวลานี้จะใช้ในการ:
UTC+07:20
UTC+07:20  เป็นช่วงเวลาที่ชดเชยจาก UTC เป็นเวลา +07:20
UTC+07:20 ถูกใช้เป็นเวลาตามฤดูกาลในประเทศสิงคโปร์ระหว่างปี พ.ศ. 2476 และ 2484 โดยเริ่มใช้อย่างเป็นทางการตั้งแต่เวลาเที่ยงคืนของวันที่ 1 มกราคม พ.ศ. 2476 และใช้เขตเวลานี้ไปจนถึงเที่ยงคืนของวันที่ 1 กันยายน พ.ศ. 2484 เพื่อเปลี่ยนไปใช้เขตเวลา แทน ปัจจุบันประเทศสิงคโปร์ใช้
ราชสกุลมหิดล
ราชสกุลมหิดล เป็นราชสกุลที่สืบเชื้อสายจากสมเด็จพระมหิตลาธิเบศร อดุลยเดชวิกรม พระบรมราชชนก พระราชโอรสในพระบาทสมเด็จพระจุลจอมเกล้าเจ้าอยู่หัว และสมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จพระมหิตลาธิเบศร อดุลยเดชวิกรม พระบรมราชชนก พระราชสมภพเมื่อวันที่ 1 มกราคม พ.ศ. 2435 ณ พระตำหนักสมเด็จพระนางเจ้า พระบรมราชเทวีภายในพระบรมมหาราชวัง และสิ้นพระชนม์เมื่อวันที่ 24 กันยายน พ.ศ. 2472 ณ วังสระปทุม
แต่เดิมสมเด็จพระมหิตลาธิเบศร อดุลยเดชวิกรม พระบรมราชชนก และครอบครัว ใช้นามสกุลว่า "สงขลา" ครั้นในรัชสมัยพระบาทสมเด็จพระปกเกล้าเจ้าอยู่หัว จึงได้พระราชทานราชสกุลว่า "มหิดล" เมื่อวันที่ 5 มิถุนายน พ.ศ. 2472
ณะ อารีนิจ
พลเรือเอก ณะ อารีนิจ ราชองครักษ์เวร ผู้บัญชาการศูนย์บัญชาการแก้ไขปัญหาการทำการประมงผิดกฎหมาย , ตุลาการศาลทหารสูงสุด ผู้บัญชาการทหารเรือ, สมาชิกสภานิติบัญญัติแห่งชาติ, อดีตสมาชิกคณะรักษาความสงบแห่งชาติ ประธานกรรมการบริษัท อู่กรุงเทพ จำกัด กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออกกรรมการในคณะกรรมการนโยบายการบริหารจัดการการทำงานของคนต่างด้าวกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559
กรรมการในคณะกรรมการเพื่อเตรียมการเพื่อสร้างความสามัคคีปรองดอง กรรมการในคณะกรรมการยุทธศาสตร์ชาติ รัฐบาล พลเอก ประยุทธ์ จันทร์โอชา เป็นอดีตเสนาธิการทหารเรือ, อดีตผู้ช่วยผู้บัญชาการทหารเรือ
พลเรือเอก ณะ อารีนิจ หรือที่บรรดาสื่อมวลชนเรียกว่า "บิ๊กณะ" เกิดเมื่อวันที่ 8 ธันวาคม พ.ศ. 2499 เป็นบุตรชายของ พลโท ประเทือง และนางอร่าม อารีนิจ จบการศึกษาจากโรงเรียนมัธยมสาธิตวิทยาลัยวิชาการศึกษาประสานมิตร โรงเรียนเตรียมทหาร รุ่น 15 (ตท.15 รุ่นเดียวกับพลเอก ปรีชา จันทร์โอชา ปลัดกระทรวงกลาโหม) และ โรงเรียนนายเรือ รุ่นที่ 72
ชีวิตส่วนตัว สมรสกับ นางปรานี อารีนิจ มีบุตร ๑ คนในวันที่ 28 สิงหาคม พ.ศ. 2558 ได้มีพระบรมราชโองการโปรดเกล้าฯแต่งตั้งให้ พลเรือเอก ณะ ซึ่งเป็นเสนาธิการทหารเรือ ดำรงตำแหน่ง ผู้บัญชาการทหารเรือแทนพลเรือเอก ไกรสร จันทร์สุวานิชย์ ที่จะเกษียณอายุราชการในวันที่ 30 กันยายน พ.ศ. 2558 โดยเริ่มดำรงตำแหน่งในวันที่ 1 ตุลาคม พ.ศ. 2558
ซึ่งในขณะนั้นมี พลเรือเอก ณรงค์พล ณ บางช้าง ผู้ช่วยผู้บัญชาการทหารเรือ เป็นตัวเต็งที่จะได้รับตำแหน่งผู้บัญชาการทหารเรือ แต่ท้ายที่สุด พลเรือเอก ณะ ได้รับแต่งตั้งให้เป็นผู้บัญชาการทหารเรือ ส่วนพลเรือเอก ณรงค์พล ได้รับแต่งตั้งเป็นรองผู้บัญชาการทหารเรือ
วันที่ 27 ตุลาคม 2558 ราชกิจจานุเบกษา ได้เผยแพร่พระบรมราชโองการโปรดเกล้าฯแต่งตั้ง พลเรือเอก ณะ เป็นสมาชิกสภานิติบัญญัติแห่งชาติพร้อมกับพลเรือเอก พัลลภ ตศิมานนท์ เสนาธิการทหารเรือ และพลตำรวจเอก พงศพัศ พงษ์เจริญ รองผู้บัญชาการตำรวจแห่งชาติ
โกฐจุฬาลัมพา
โกฐจุฬาลัมพา () เป็นพืชชนิดหนึ่งในวงศ์ทานตะวัน ภาษาจีนกลางเรียกว่า ชิงเฮา ภาษาจีนแต้จิ๋วเรียกว่า แชเฮา เป็นไม้ล้มลุกอายุปีเดียว ทั้งต้นมีกลิ่นแรง มีขนประปราย เมื่อแก่หลุดร่วงไป ใบมีต่อมน้ำมัน ดอกช่อ สีเหลืองหรือเหลืองเข้ม พบในทวีปอเมริกาเหนือ ยุโรป ทางเหนือของแอฟริกาและทวีปเอเชีย ตำรายาไทยใช้แก้หืด แก้ไอ ขับเหงื่อ ตำรายาจีนใช้แก้ไข้อันเนื่องจากวัณโรค มีสารอาร์ติมิซินิน (จีน: ชิงฮาวซู) ที่สามารถต้านเชื้อไข้จับสั่นได้ดี
นอกจากนี้ อาร์ทีมิซินิน (อังกฤษ: Artemisinin) ยังเป็นสารที่อยู่ในระหว่างการวิจัยเพื่อใช้รักษามะเร็งปอด, ลำใส้ใหญ่, เต้านม และ ปากมดลูก
โกฐจุฬาลัมพาไทย
โกฐจุฬาลัมพา (ไทย) () มีชื่อสามัญภาษาอังกฤษว่า mugwort หรือ common wormwood เป็นพืชชนิดหนึ่งในสกุล Artemisia บางครั้งเรียกว่า felon herb, chrysanthemum weed, wild wormwood, old Uncle Henry, sailor's tobacco, naughty man, old man หรือ St. John's plant เป็นพืชที่เป็นยาสมุนไพรชนิดหนึ่ง ในไทยมีการนำเอาโกฐชนิดนี้มาใช้เป็น "โกฐจุฬาลัมพา" แต่เป็นพืชคนละชนิดกับโกฐจุฬาลัมพา ของแท้ที่อยู่ในพิกัดโกฐทั้งห้า โกฐทั้งเจ็ด และโกฐทั้งเก้าในตำรายาไทย
พืชชนิดนี้เป็นพืชท้องถิ่นในยุโรป เอเชีย แอฟริกาเหนือ และรัฐ อลาสกา รวมทั้งในอเมริกาเหนือ ซึ่งบางครั้งถือเป็นวัชพืช
พรหมขาว
พรหมขาว () เป็นไม้ยืนต้นขนาดเล็กในวงศ์กระดังงา ใบเรียบเป็นมันทั้งสองด้าน ผลกลุ่ม เปลือกผลย่อยเป็นปุ่มขรุขระ ผลเป็นทรงกระบอก โค้งงอ ออกดอกเดือนมีนาคม – เมษายน พบครั้งแรกโดยโรบินสัน ชาวอังกฤษ เมื่อเดือนพฤษภาคม พ.ศ. 2456 ที่ เกาะสมุย จังหวัดสุราษฎร์ธานี เป็นไม้หายากในประเทศไทย
จำปีช้าง
จำปีช้าง () เป็นไม้ถิ่นเดียวของไทยในวงศ์จำปา เป็นไม้ยืนต้นขนาดใหญ่ ใบเดี่ยวเรียงเวียนรอบกิ่ง แผ่นใบหนาและเหนียว ดอกเดี่ยวมีกลีบดอก 9-12 กลีบ ผลกลุ่ม ผลย่อยมีลักษณะกลมรี เปลือกหนามาก เยื่อหุ้มเมล็ดมีกลิ่นคล้ายตะไคร้ พบครั้งแรกในประเทศไทยเมื่อ 6 พฤศจิกายน พ.ศ. 2533 ที่ อำเภอแม่แตง จังหวัดเชียงใหม่ ปัจจุบันใช้เป็นไม้ประดับ
ยางดง
ยางดง หรือตองห่ออ้อย ยางอึ่ง ช้ายาว () เป็นไม้ยืนต้นในสกุลยางโอน วงศ์กระดังงา เปลือกแตกเป็นร่องลึกตามยาว ดอกออกตามกิ่งแก่ เป็นช่อแบบกระจุก กลีบดอก 6 กลีบ สีเขียว ผลกลุ่ม ผลย่อยเป็นรูปรี ผลแก่สีเขียวอมเหลือง ออกดอกกุมภาพันธ์ – เมษายน กระจายพันธุ์ในป่า ภาคเหนือ ภาคตะวันออกเฉียงเหนือ และภาคกลาง เนื้อไม้ใช้ในการก่อสร้าง พบครั้งแรกในประเทศไทย โดยหมอคาร์ เมื่อเดือนเมษายน พ.ศ. 2457 ที่อำเภอแม่ทา จังหวัดลำปาง
ต๋อง ชวนชื่น
ต๋อง ชวนชื่น นักแสดงและนักแสดงตลกชาวไทยจากคณะ ชวนชื่น
ต๋องมีชื่อจริงว่า วิชัย พรหมจรรย์ เกิดที่ จังหวัดอุบลราชธานี เข้าสู่วงการตลกด้วยการชักชวนของเพื่อนคนหนึ่งที่เป็นพนักงานห้างด้วยกันซึ่งมีอาชีพเสริมเป็นตลกหลังจากนั้นต๋องจึงได้ย้ายไปอยู่อีกหลายคณะก่อนที่ กล้วย เชิญยิ้ม จะมาชักชวนให้ไปร่วมคณะตลกของเขา
ต่อมา นพดล ทรงแสง หรือ จิ้ม ชวนชื่น หัวหน้าคณะ ชวนชื่น ได้เข้ามาติดต่อเข้ามาที่ น้ากล้วย เพื่อดึงตัวต๋องไปเป็นตัวปูให้กับคณะชวนชื่นแทนคนเก่าที่ลาออกไป ในปัจจุบันต๋องได้ลาออกจากคณะชวนชื่นมาเป็นนักแสดงอืสระ
ต๋องแต่งงานกับฝน ธาราดา พรหมจรรย์ มีบุตรชายด้วยกัน 2 คนคือ น้องแต๊งกิ้ว และ น้องเตตัส
ฮง คย็อง-แน
ฮง คย็อง-แน (; 2323–2355) บัณฑิตหนุ่มจากพย็องอัน ผู้เป็นผู้นำกบฎชาวนาในช่วงปลายยุคราชวงศ์โชซ็อน
ฮงเกิดเมื่อปี พ.ศ. 2323 ตรงกับปีที่ 4 ในรัชสมัย พระเจ้าช็องโจ ในตระกูลฮงแห่งนัมยางอันเป็นตระกูลเดียวกับพระสนมฮีบิน หนึ่งในสามพระสนมเอกของพระเจ้าจุงจง
ในปี 2354 ฮงได้รวบรวมชาวนาและชาวบ้านซึ่งไม่พอใจราชสำนักอันสืบเนื่องมาจากการขูดรีดภาษีอย่างมหาโหดจากชาวบ้านก่อการกบฏในมณฑลพยองอันที่เป็นบ้านเกิดของฮงกยองแนแต่ในที่สุดกองทัพกบฏของฮงกยองแนก็ถูกทหารราชสำนักปราบปรามจนราบคาบและฮงกยองแนก็ได้ถูกประหารชีวิตเมื่อปี 2355 ขณะอายุได้เพียง 32 ปี
จักรพรรดิโกอูดะ
จักรพรรดิโกะ-อุดะ (; 17 ธันวาคม 1810 — 16 กรกฎาคม 1867) จักรพรรดิองค์ที่ 91 แห่ง ราชวงศ์ญี่ปุ่น ครองราชย์ระหว่างปี 1817-1830
จักรพรรดิโกะ-อุดะมีพระนามเดิมว่า เจ้าชายโยะฮิโตะ เป็นพระราชโอรสองค์ที่ 2 ของ จักรพรรดิคะเมะยะมะ โดยทรงสืบเชื้อสายจากราชสกุล ไดกะกุจิเจ้าชายโยะฮิโตะทรงได้รับการสถาปนาจาก จักรพรรดิคะเมะยะมะ พระราชบิดาให้ขึ้นเป็นรัชทายาทและผู้สืบราชบัลลังก์เมื่อปี พ.ศ. 1811
อดีตจักรพรรดิคะเมะยะมะได้กลายเป็น โฮโอ หรือ อดีตจักรพรรดิอันประทับในศาสนา
ในรัชสมัยของพระองค์ต้องพบกับการรุกรานจาก มองโกล ครั้งแรกในปี พ.ศ. 1817 หลังจากทรงครองราชย์ได้ไม่นานและครั้งที่ 2 ในปี พ.ศ. 1824 ทำให้หลังจากนั้นทรงโปรดเกล้าให้สร้างป้อมปราการที่ เมืองฮะกะตะ บน เกาะคิวชู
หลังจากนั้นความขัดแย้งเรื่องสิทธิในการสืบราชบัลลังก์ของสองราชสกุลก็ยังไม่สิ้นสุด
สกุลปลาชาร์
สกุลปลาชาร์ ("Salvelinus") เป็นสกุลปลาในวงศ์ปลาแซลมอน บางสปีชีส์ถูกเรียกว่า "ปลาเทราต์" กระจายพันธุ์อยู่ใกล้กับขั้วโลกเหนือ สายพันธุ์ปลาในสกุลนี้ส่วนใหญ่เป็นปลาน้ำเย็นและอาศัยอยู่ในน้ำจืด แต่ก็มีบางสปีชีส์ที่อาศัยอยู่ในทะเล
ปลาชาร์ส่วนมากจะมีสีครีมอ่อน, ชมพู หรือมีจุดแดงแต้มตามลำตัวสีมืด มีขนาดตัวเล็กเมื่อวัดจากเส้นข้างลำตัว มีครีบอก, ครีบเชิงกราน, ครีบหาง และครีบส่วนหลังเป็นสีขาวหิมะหรือสีครีบบริเวณปลาย
ปลาชาร์แบ่งตามสปีชีส์และสถานที่อังกฤษและเวลส์ :
ไอร์แลนด์ :
ไอซ์แลนด์และหมู่เกาะในแอตแลนติก :
เฟนโนสกานเดียและรัสเซียตะวันตกเฉียงเหนือ:
โรงเรียนนารีวุฒิ
โรงเรียนนารีวุฒิ (Narivooth School, NV) เป็นโรงเรียนหญิงล้วน โดยแยกจากโรงเรียนสารสิทธิ์พิทยาลัย ก่อตั้งเมื่อ พ.ศ. 2482 ตั้งอยู่ที่บ้านเลขที่ 64 ถนนหน้าสถานี อำเภอบ้านโป่ง จังหวัดราชบุรี
โรงเรียนนารีวุฒิเดิมเป็นส่วนหนึ่งของโรงเรียนเซนต์โยเซฟ ซึ่งปัจจุบันเป็นโรงเรียนสารสิทธิ์พิทยาลัย โดยได้แยกออกมาเป็นโรงเรียนต่างหากที่เป็นหญิงล้วน และใช้ชื่อว่า " โรงเรียนนารีวุฒิ " ซึ่งได้รับอนุญาตให้เปิดทำการสอน เมื่อวันที่ 28 มีนาคม พ.ศ. 2482 โดยมีซิสเตอร์โรส มูร์ เป็นผู้จัดการ และซิสเตอร์ชั้น ผลาวสุ เป็นครูใหญ่ ทำการสอนตั้งแต่ระดับชั้นประถมศึกษาปีที่ 1ถึงระดับชั้นมัธยมศึกษาปีที่ 6
บุษบาครับผม
บุษบาครับผม เป็นละครโทรทัศน์ของทางไทยทีวีสีช่อง 3 เป็นละครแนวคอมเมดี้ ออกอากาศทุกวันจันทร์ - อังคาร เริ่ม 22 มีนาคม 2548 เวลา 20.20 - 22.05 น. นำแสดงโดย สหรัถ สังคปรีชา , แคทรียา อิงลิช
เรื่องย่อละครบุษบาครับผม
สถานีคูอึย
สถานีคูอึย () เป็นสถานีรถไฟใต้ดินโซล สาย 2 ตั้งใกล้กับสำนักงานเขตควังจิน มีชื่อเดิมคือสถานีสำนักงานเขตควังจิน
UTC−07:00
UTC−07:00 คือ ออฟเซตเวลาสากลเชิงพิกัด ที่ ลบ 7 ชั่วโมงจากเวลามาตรฐานสากล (UTC) ในทวีปอเมริกาเหนือ, มันเป็นที่สังเกตในเขตเวลาภูเขา ในช่วงเวลามาตรฐาน, และในเขตเวลาแปซิฟิก ในช่วง 8 เดือนอื่น ๆ (เวลาออมแสง) ซึ่งใช้ไม่กี่แห่ง
เจ้าหญิงขอทาน
เจ้าหญิงขอทาน เป็นละครของทางไทยทีวีสีช่อง 3 เป็นละครแนวคอมเมดี้ ออกอากาศทุกวันศุกร์ - อาทิตย์ เริ่ม 6 มกราคม 2550 เวลา 20.30 - 22.30 น. นำแสดงโดย วริษฐ์ ทิพโกมุท, พัชรินทร์ จัดกระบวนพล, การิน ศตายุ, ชิดจันทร์
ตุลกุนบาย ตูร์กูนอฟ
ตุลกุนบาย ตูร์กูนอฟ (Tulkunbay Turgunov) เกิดเมื่อ 6 กุมภาพันธ์ พ.ศ. 2520 เป็นนักมวยสากลสมัครเล่นชาวอุซเบกิสถาน
เขาติดทีมชาติอุซเบกิสถานเข้าแข่งขันกีฬาเอเชียนเกมส์ พ.ศ. 2541 ได้เหรียญเงิน โดยแพ้สมรักษ์ คำสิงห์ในรอบชิงชนะเลิศ และเข้าแข่งขันกีฬาโอลิมปิก พ.ศ. 2543 แต่แพ้สมรักษ์ คำสิงห์ตกรอบสอง และเคยได้เหรียญเงินมวยสากลสมัครเล่นชิงแชมป์โลกเมื่อ พ.ศ. 2542
ลีโอโปลโด กันตันซิโอ
ลีโอโปลโด กันตันซิโอ (Leopoldo Cantancio) เกิดเมื่อ 6 กรกฎาคม พ.ศ. 2506 เป็นนักมวยสากลสมัครเล่นชาวฟิลิปปินส์ ติดทีมชาติเข้าแข่งขันกีฬาโอลิมปิก พ.ศ. 2527 และ 2531 ในรุ่นไลท์เวท แต่ไม่ได้เหรียญรางวัล และได้เข้าแข่งขันกีฬาเอเชียนเกมส์ พ.ศ. 2529 ได้เหรียญเงิน โดยแพ้ กวอน ฮยุนคยู จากเกาหลีใต้ในรอบชิงชนะเลิศ ส่วนเอเชียนเกมส์ พ.ศ. 2533 ได้เหรียญทองแดงในรุ่นไลท์เวท
เกเนเบิร์ต บาซาเดร
เกเนเบิร์ต บาซาเดร (Genebert Basadre) เกิดเมื่อ 5 มกราคม ค.ศ. 1984 เป็นนักมวยสากลสมัครเล่นชาวฟิลิปปินส์ ซึ่งได้เหรียญทองแดงรุ่นไลท์เวทในกีฬาเอเชียนเกมส์ ค.ศ. 2006 โดยในรอบรองชนะเลิศแพ้ ฮู ชิง จากจีน 8-29
วิเชียร เวชสวรรค์
นายวิเชียร เวชสวรรค์ อดีตรัฐมนตรีช่วยว่าการกระทรวงมหาดไทย ในรัฐบาลพลเอกเปรม ติณสูลานนท์ อดีตสมาชิกสภาผู้แทนราษฎรจังหวัดอุดรธานี 2 สมัย และอดีตผู้ว่าราชการจังหวัดหลายจังหวัด
วิเชียร เวชสวรรค์ สำเร็จการศึกษาจากวิทยาลัยการทัพบก รุ่นที่ 8
วิเชียร เวชสวรรค์ รับราชการในสังกัดกระทรวงมหาดไทย เคยได้รับแต่งตั้งเป็นผู้ว่าราชการจังหวัดกาฬสินธุ์ ในปี พ.ศ. 2515 - 2516 ผู้ว่าราชการจังหวัดนครพนม ในปี พ.ศ. 2516 - 2517 ผู้ว่าราชการจังหวัดอุดรธานี ในปี พ.ศ. 2518 - 2520 ผู้ว่าราชการจังหวัดพระนครศรีอยุธยา ในปี พ.ศ. 2520 - 2521
วิเชียร ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี ในการเลือกตั้ง พ.ศ. 2522 และได้รับเลือกตั้ง สมัยที่ 2 ในปี พ.ศ. 2526 และนายวิเชียร ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอกเปรม ติณสูลานนท์ ในปี พ.ศ. 2523
วิเชียร เวชสวรรค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ดีมีทรี ปาแย็ต
ดีมีทรี ปาแย็ต (, ; เกิดวันที่ 29 มีนาคม ค.ศ. 1987) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองกลางตัวรุกให้กับมาร์แซย์ในลีกเอิง
ปาแย็ตย้ายจากมาร์แซย์เข้ามาสู่เวสต์แฮมยูไนเต็ด ในฤดูกาล 2015–16 และทำผลงานได้เป็นอย่างดี ช่วยทำให้เวสต์แฮมยูไนเต็ดจบฤดูกาลด้วยอันดับที่ 7 และมีชื่อในการเข้าชิงนักฟุตบอลยอดเยี่ยมของสมาพันธ์นักฟุตบอลอาชีพแห่งอังกฤษประจำปี รวมถึงได้รับรางวัลนักฟุตบอลยอดเยี่ยมแห่งกรุงลอนดอนอีกด้วย
ในนัดเปิดสนามของการแข่งขันฟุตบอลยูโร 2016 ที่ฝรั่งเศสเป็นเจ้าภาพ ปาแย็ตเป็นผู้ยิงจากระยะไกล 25 หลา ให้ฝรั่งเศสเอาชนะโรมาเนียไปได้ 2–1 ในนาทีที่ 89 และได้รับเลือกให้เป็นผู้เล่นยอดเยี่ยมประจำนัดด้วย และนัดต่อมาที่พบกับแอลเบเนีย ยังยิงประตูตอกย้ำชัยชนะให้แก่ฝรั่งเศส 2–0 ในช่วงทดเวลาบาดเจ็บครึ่งหลังที่เกินมาประมาณหนึ่งนาที
ปาแย็ตย้ายกลับมาร์แซย์อีกครั้งในช่วงต้นปี ค.ศ. 2017 ด้วยค่าตัว 25 ล้านปอนด์ (ประมาณ 1,100 ล้านบาท) และสัญญา 4 ปี หลังจากตกเป็นข่าวอยู่พักหนึ่งว่าเจ้าตัวไม่มีความสุขที่อยู่กับเวสต์แฮมยูไนเต็ด และกลายเป็นที่เกลียดชังของบรรดาผู้สนับสนุนเวสต์แฮมยูไนเต็ดทันที โดยทางสโมสรให้ได้ผู้ที่มีเสื้อของปาแย็ตอย่าเผาเสื้อทิ้ง สามารถนำมาแลกซื้อเสื้อตัวใหม่ได้ในราคาแค่ 25 ปอนด์ (ประมาณ 1,106 บาท
โนเกีย 5070
โนเกีย 5070 เป็นพี่น้องของโนเกีย 6070 ผลิตโดยบริษัทโนเกีย. มันทำงานบนความถี่ไตรแบนด์ GSM 900, 1800 และ 1900 MHz โทรศัพท์รุ่นนี้มีขนาด 105.4 x 44.3 x 18.6 มม. และน้ำหนัก 88 กรัม
โนเกีย 5070 สนับสนุน: